**SHORT BIO**

**Znj. SONILA SHKJEZI**

**ADMINISTRATOR, UNIVERSITETI I MJEKËSISË, TIRANË**

**E-mail:** **sonila.shkjezi@umed.edu.al**

Znj. Sonila Shkjezi është diplomuar në degën “Drejtësi” në Fakultetin e Drejtësisë, Universiteti i Tiranës, në vitin 1995. Pas përfundimit të studimeve të larta, në periudhën 2002-2004 ka ndjekur studimet Master në *“Të Drejtën e Sigurimeve”*, në Fakultetin e Drejtësisë, Ekonomisë dhe Shkencave Politike, Universiteti *Aix- Marseille* *III,* Francë. Në periudhën 2005-2006 ka frekuentuar studimet Master në “Administrim Ndërkombëtar të Biznesit” MBA, Universiteti *Montesquieu-Bordeaux IX*, Francë.

Në muajin mars 2007 ka marrë titullin “Avokat” nga Dhoma Kombëtare e Avokatisë duke e ushtruar profesionin e Avokatit me seli në Tiranë.

Në muajin qershor 2011 ka marrë titullin “Auditues i Brendshëm në Sektorin Publik”, diplomë e akorduar nga Ministria e Financave dhe Ekonomisë.

Në muajin qershor 2013 ka marrë titullin “Ndërmjetës në zgjidhjen e mosmarrëveshjeve”, licencë e akorduar nga Ministria e Drejtësisë.

Znj. Shkjezi, ka një eksperiencë afro 25-vjeçare në ushtrimin e profesionit të juristit, si në pozicione drejtuese në administratën publike ashtu edhe në sektorin privat në vend, gjithashtu është angazhuar duke dhënë ekspertizën profesionale në projekte të ndryshme ndërkombëtare. Gjithashtu pas përfundimit të studimeve Master në Francë, ka krijuar eksperienca punësimi edhe në vende të Bashkimit Evropian.

Në vitet 2008-2013, është angazhuar në mësimdhënie në disa Institucione Private të Arsimit të Lartë në vend, duke dhënë kontribut në arsimimin e të rinjve në fushën e shkencave juridike.

Znj. Sonila Shkjezi është autore e punimit profesional “E Drejta e Biznesit të Sigurimeve”, tekst i cili është zhvilluar si lëndë mësimore në disa Institucione të Arsimit të Lartë.

Znj. Shkjezi, së fundmi është emëruar Administratore e Universitetit të Mjekësisë, Tiranë, me Vendimin e Bordit të Administrimit të UMT-së nr. 12, datë 16.02.2022 *“Për emërimin e Administratorit të Universitetit të Mjekësisë, Tiranë”*.